《陌上花·丙子上元前一日，同澄宇登黄鹤楼》
清代·陈家庆

滔滔万里，长江东去，几时流尽。风物依然，历遍兴亡谁信。

千年黄鹤今何在，笑指仙人难问。看岚光入画，数峰天外，淡凝妆鬓。

且凭栏、把酒临风寄慨，漫论古今豪俊。更上层楼，怅望昔时形胜。

盈城箫鼓春如海，佳节上元初近。祗承平旧事，鱼龙漫衍，又萦方寸。